હવે હું મારા વિચારો લખું છું. પ્રથમ તો તમે ઇન્દિરા ગાંધી, સોનિયા ગાંધી વગેરેને તમે સ્ત્રીશક્તિ તરીકે માન આપો છો. ઇન્દિરા ગાંધી ઠીક છે પરંતુ સોનિયા ગાંધી શા માટે? મારે જાણવું છે કે સોનિયા ગાંધીએ 5 વર્ષથી પોતાની ખુરશી બચાવવા સિવાય એવું તો ક્યું કાર્ય કર્યું છે કે એમાં એક સ્ત્રીશક્તિનો પરચો મળે (હા સત્તાલોલુપ રાજકારણીઓના શંભુમેળાને સાથે રાખવો એ આસાન વાત નથી જો એ સ્ત્રીશક્તિ હોય તો બરાબર છે)? આજે સોનિયા ગાંધી પાસે અમર્યાદ સત્તા છે પણ આ સત્તાનો ઉપયોગ નથી સોનિયાજીએ દેશવાસીઓ માટે સારા કાર્યો કરવામાં કર્યો કે નથી તેમણે સ્ત્રી તરીકે સ્ત્રીશક્તિને વધુ મજબૂત કરવાનો કોઇ પ્રયત્ન કર્યો. દરેક સ્ત્રી એક શક્તિ જ છે પણ એ શક્તિનો સ્ત્રી કંઇ રીતે ઉપયોગ કરે છે એ પણ અગત્યનું છે.જો સત્તા અને પદ એ જ જો સ્ત્રી શક્તિના પરિમાણો હોય તો અંબિકા સોની, શીલા દિક્ષિત, જ્યંતિ નટરાજન, માયાવતી કે જયલલિતા બધાં સ્ત્રી શક્તિ જ કહી શકાય. પણ જેમના નામ લખ્યાં છે એ બધાં ચમચાગીરી અને ભ્રષ્ટાચાર સિવાય બીજું કંઇ યોગદાન કરી શક્યા છે? આવી સ્ત્રીશક્તિ કરતા તો હું કોન્ડોલીઝા રાઇઝ (અમેરિકન સેક્રેટરી ઓફ સ્ટેટ), ઇન્દ્રા નૂયી (ચેરમેન, પેપ્સીકો ઇન્ડીયા), કિરણ બેદી વગેરેને હું વધુ માનું કે જે સમાજને એક નવી વિચારધારા આપે છે, એક નવી દિશા બતાવે છે. વિરોધ સોનિયા ગાંધીના વિદેશી મૂળનો નથી પરંતુ ગાંધી પરિવારની પુત્રવધૂ તરીકે દેશ પર રાજ કરવાની માનસિકતાનો છે.